**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

z ...................2016,

**ktorým sa dopĺňa zákon č. zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 8/2005 Z. z. o správcoch a o zmene a doplnení niektorých zákonov v znení zákona č. 330/2007 Z. z., zákona č. 297/2008 Z. z., zákona č. 477/2008 Z. z., zákona č. 136/2010 Z. z., zákona č. 72/2013 Z. z., zákona č. 390/2015 Z. z. a zákona č. 91/2016 Z. z. sa dopĺňa takto:

1. § 20 ods. 3 sa dopĺňa písmenami g) až i), ktoré znejú:

„g)  percentuálna miera uspokojenia zabezpečených veriteľov a osobitne nezabezpečených veriteľov v jednotlivých ukončených konkurzných konaniach a v jednotlivých ukončených reštrukturalizačných konaniach podľa správcov od 1. januára 2009; údaje sa aktualizujú podľa stavu k 31. decembru uplynulého kalendárneho roka, a to do 28. februára bežného roka,

h)  dĺžka jednotlivých ukončených konkurzných konaní a dĺžka jednotlivých ukončených reštrukturalizačných konaní v mesiacoch podľa správcov od 1. januára 2009; údaje sa aktualizujú podľa stavu k 31. decembru uplynulého kalendárneho roka, a to do 28. februára bežného roka,

i)  náklady jednotlivých ukončených konkurzných konaní ako podiel z majetku úpadcu a náklady jednotlivých ukončených reštrukturalizačných konaní ako podiel z majetku dlžníka podľa správcov od 1. januára 2009; údaje sa aktualizujú podľa stavu k 31. decembru uplynulého kalendárneho roka, a to do 28. februára bežného roka“.

2. § 20 ods. 4 sa dopĺňa písmenami j) až l), ktoré znejú:

„j)  percentuálna miera uspokojenia zabezpečených veriteľov a osobitne nezabezpečených veriteľov v jednotlivých ukončených konkurzných konaniach a v jednotlivých ukončených reštrukturalizačných konaniach podľa správcov od 1. januára 2009; údaje sa aktualizujú podľa stavu k 31. decembru uplynulého kalendárneho roka, a to do 28. februára bežného roka,

k)  dĺžka jednotlivých ukončených konkurzných konaní a dĺžka jednotlivých ukončených reštrukturalizačných konaní v mesiacoch  podľa správcov od 1. januára 2009; údaje sa aktualizujú podľa stavu k 31. decembru uplynulého kalendárneho roka a to do 28. februára bežného roka,

l)  náklady jednotlivých ukončených konkurzných konaní ako podiel z majetku úpadcu a náklady jednotlivých ukončených reštrukturalizačných konaní ako podiel z majetku dlžníka podľa správcov od 1. januára 2009; údaje sa aktualizujú podľa stavu k 31. decembru uplynulého kalendárneho roka a to do 28. februára bežného roka“.

Čl. II

Tento zákon nadobúda účinnosť 1. januára 2017.